ปีทองของ 2S
หากสังเกตให้ดีจะพบว่า อาจารย์มักหยิบหยกประเด็นในการลงทุนขึ้นมาพูดแค่ 2 เรื่องคือ “ผลประกอบการ” กับ “การเคลื่อนตัวของหุ้น” เพราะทั้งสองส่วนมักจะสัมพันธ์ในทิศทางเดียวกัน จึงต้องอธิบายเรื่องดังกล่าวไปพร้อมกัน ซึ่งจะทำให้นักลงทุนมองเห็นภาพดังกล่าวได้ชัดเจนขึ้น
22 ม.ค. 2560

สภาแมงเม่า : ดร.สมชาย
 
คุณสนอง จากสำโรง สมุทรปราการ พูดถึงการทะยานขึ้นของหุ้น 2S หรือ บริษัท 2 เอส เมทัล จำกัด (มหาชน) เป็นอะไรที่ค่อนข้างยากต่อการคาดเดาก็จริง แต่อย่างน้อยก็ทำให้นักลงทุนได้มีโอกาสเข้ามาเล่นเก็งกำไรสั้นๆ หลายรอบด้วยกันในช่วงที่ผ่านมา จึงอยากรู้ว่า ปีทองของหุ้นตัวนี้จะกินระยะเวลายาวนานแค่ไหน เพราะไม่ค่อยเชื่อในความสามารถของการทำกำไร จึงอยากให้อาจารย์ช่วยประเมินความเสี่ยงของเรื่องนี้ด้วยครับ
 
หากสังเกตให้ดีจะพบว่า อาจารย์มักหยิบหยกประเด็นในการลงทุนขึ้นมาพูดแค่ 2 เรื่องคือ “ผลประกอบการ” กับ “การเคลื่อนตัวของหุ้น” เพราะทั้งสองส่วนมักจะสัมพันธ์ในทิศทางเดียวกัน จึงต้องอธิบายเรื่องดังกล่าวไปพร้อมกัน ซึ่งจะทำให้นักลงทุนมองเห็นภาพดังกล่าวได้ชัดเจนขึ้น
ประกอบกับเศรษฐกิจของประเทศยังอยู่ในลักษณะดีก็ดีไม่สุด และค่อนไปในทางไม่แน่ไม่นอนเป็นส่วนใหญ่ จึงต้องอธิบายแง่มุมต่างๆ เพื่อให้นักลงทุนได้เข้าใจสิ่งที่เกิดขึ้นทั้งหมด พร้อมกันนั้นก็ทำให้ยังเป็นการสอนกระบวนการทางความคิดในการลงทุน ควรมองเรื่องต่างๆ อย่างเป็นระบบ เพื่อจำกัดความเสี่ยงในการลงทุน
เหมือนกับกรณีของหุ้น 2S หรือ บริษัท 2 เอส เมทัล จำกัด (มหาชน) มันเป็นอะไรที่ต้องพูดกันยาวสักหน่อย เพราะการที่บริษัทกลับมาทำกำไรถล่มทลาย ทั้งที่ก่อหน้านี้ทำกำไรได้แค่นิดเดียวเอง ย่อมเป็นตัวแปรที่ทำให้นักลงทุนหวนกลับเข้ามาลงทุนอย่างคึกคัก
เมื่อดูจากงบการเงินด้านล่างจะเห็นว่า กำไรในงวด 9 เดือน ปี 59 เติบโตเกือบ 10 เท่าตัวเมื่อเทียบกับกำไรทั้งปีของปี 60 ย่อมเป็นตัวเร่งให้ราคาหุ้น 2S ทะยานขึ้นอย่างร้อนแรง เพราะเมื่อมองจากค่า P/E 10 เท่า ก็อนุมานได้ว่า ราคาหุ้นน่าจะถีบตัวขึ้นไปอีกไกลพอสมควร
 
(หน่วย : ล้านบาท)
 
สาเหตุที่ทำให้อาจารย์เชื่อเช่นนั้นมาจากวิธีการคำนวณแบบหยาบๆ โดยเอากำไรต่อหุ้นงวด 9 เดือนปี 59 ที่ระดับ 0.88 บาท(จริงๆ ต้องใช้กำไร 4 ไตรมาสล่าสุด) คิดคำนวณบน P/E ของตลาดหุ้นที่ระดับ 15 เท่า ได้ราคาเป้าหมายสูงถึง 13.20 บาท ขณะที่ราคาหุ้นในกระดานยังวิ่งไปไม่ถึง 10 บาท ย่อมเป็นโอกาสทองของการลงทุนเห็นๆ นะครับ
ถึงกระนั้นอาจารย์ขอเตือนไว้นิดหนึ่งว่า ปีใดที่ทำกำไรได้ทะลุเป้า ปีถัดมากำไรมักรูดลงอย่างหนัก ซึ่งจะทำให้ราคาหุ้นไหลลงมาเรื่อยๆ พร้อมกับเข้าสู่ภาวะพักฐานยาว ก่อนจะถีบตัวขึ้นแรงอีกครั้ง เมื่อผลประกอบการเริ่มดีขึ้นอย่างผิดหูผิดตา
ตรงนี้คือสิ่งที่อาจารย์เป็นกังวลมากที่สุด เพราะไม่รู้ว่า ในปี 60 บริษัทจะทำกำไรได้เพิ่มขึ้นอีกหรือเปล่า เพราะสิ่งที่เห็นในตอนนี้ถือว่า 2S มาไกลพอสมควรแล้วนั่นเอง!
…
 

กราฟประกอบคอลัมน์ : Aspen, ราคาปิด ณ วันที่ 20 ม.ค.60